'''Würzburg-Riese''' var en tysk militær [[radar]], udviklet af [[Telefunken]], der blev anvendt under [[2. Verdenskrig]], også i [[Danmark]]. Typen, der er kendetegnet ved en større, drejelig parabolantenne, blev anvendt såvel af [[Kriegsmarine]] under betegnelsen ''FuMG 65'', som af [[Luftwaffe (Wehrmacht)|Luftwaffe]] under betegnelsen ''FuMO 214''. Bagved parabolantennen med en diameter på 7,5 meter, der kunne være lavet af aluminium eller jern, var et stålhus, der indeholdt elektronikken og mandskabet. Huset fulgte med antennens rotation. Adgang til huset skete via en drejende jerntrappe. Kriegsmarines apparater blev også benævnt ''Seeriese''.
[[Fil:Mvc-471x.jpg|thumb|Museumsapparat i Greding, skråt forfra.]]
[[Fil:Würzburg Riese Bamberg.jpg|thumb|FuMO 214 (''Seeriese'') tilhørende Kriegsmarine på et betontårn ved [[Blåvand Fyr|Blåvandshuk Fyr]]. Billedet er taget efter krigen, hvor antennerne blev drejet til lodret stilling, fordi refleksioner generede flyradarer.]]
Apparatet var en større version af ''[[Würzburg radar|FuMG 62 Würzburg]]'', og anvendte samme frekvensområde på 560 MHz (Decimeterbølger). Antennen, huset og elektronikken vejede omkring 11 ton. Nogle apparater blev, med en sammenklappelig parabol, benyttet fra jernbanevogne.
Historie Bygninger,_konstruktioner_og_anlæg